hotchpotch/miracl-hf-unified huggingface dataset:
পাবলিক লিমিটেড কোম্পানি
পাবলিক লিমিটেড কোম্পানি একধরনের সসীম দায়বদ্ধ কোম্পানি যারা জনগনের কাছে শেয়ার ছাড়তে পারে। যুক্তরাজ্য ও কমনওয়েলথভুক্ত দেশে এই ধরনের প্রতিষ্ঠান পাবলিক লিমিটেড কোম্পানি বা পিএলসি নামে এবং মার্কিন যুক্তরাষ্ট্রে এটি পাবলিক কোম্পানি নামে পরিচিত। এটি বাংলাদেশ সরকারের পরিচালিত সরকারি মোবাইল সীম অপারেটর।
ম্যাজেলান প্রণালী
ম্যাজেলান প্রণালী () আটলান্টিক ও প্রশান্ত মহাসাগরকে সংযোগকারী এবং দক্ষিণ আমেরিকার মূল মহাদেশীয় ভূখণ্ডের দক্ষিণ প্রান্ত ও তিয়ের্‌রা দেল ফুয়েগো দ্বীপপুঞ্জ পৃথককারী জলপথ। প্রণালীটি ৫৬০ কিমি দীর্ঘ এবং ৩ থেকে ২৪ কিমি প্রস্থবিশিষ্ট। ১৫২০ সালে পর্তুগিজ পর্যটক ম্যাজেলান এটি আবিষ্কার করেন।
রুপার্ট মার্ডক
কিথ রুপার্ট মার্ডক (জন্ম ১১ মার্চ ১৯৩১) একজন অস্ট্রেলীয় আমেরিকান নাগরিক যিনি বহুজাতিক সংবাদ মাধ্যমের নির্বাহী কর্মকর্তা এবং নিউ ইয়র্ক ভিত্তিক নিউজ কর্পোরেশনের অধিকাংশ শেয়ারের মালিক, চেয়ারম্যান ও ব্যবস্থাপনা পরিচালক। অস্ট্রেলিয়াতে সংবাদপত্র, পত্রিকা ও টেলিভিশন কেন্দ্র স্থাপনের মাধ্যমে ব্যবসা শুরু করার পর তিনি যুক্তরাজ্য ও যুক্তরাষ্ট্রে মনোনিবেশ করেন এবং বর্তমানে বিশ্বের স্যাটেলাইট টেলিভিশন, চলচ্চিত্র, ইন্টারনেট ও অন্যান্য গণমাধ্যমের অন্যতম প্রভাবশালী ব্যক্তিতে পরিনত হন।
মঙ্গোল সাম্রাজ্য
মঙ্গোল সাম্রাজ্য ১২শ শতকের শুরুতে মঙ্গোল সেনাপতি চেঙ্গিস খান প্রতিষ্ঠিত একটি বিশালাকার সাম্রাজ্য। ১২শ শতকের শেষে এসে প্রায় সমস্ত পূর্ব ও দক্ষিণ-পশ্চিম এশিয়া এবং মধ্য ইউরোপ পর্যন্ত এটি বিস্তৃত ছিল। এটি ইতিহাসের সর্ববৃহৎ অবিচ্ছিন্ন স্থলসাম্রাজ্য।
মঙ্গোল জাতির ইতিহাস লিখিত আকারে না থাকায় তার উৎসসন্ধান সহজ নয়। তবে মঙ্গোল জাতি মৌখিকভাবে প্রজন্মান্তরে তাদের ইতিহাস সংরক্ষন করেছে। চেঙ্গিস খানের আগে মঙ্গোলরা একক জাতি ছিল না। তারা ছিল যাযাবর এবং সম্পদ কম থাকায় তারা পার্শ্ববর্তী দেশগুলোতে ছোটখাটো হামলা করে থাকত। আধুনিক মঙ্গোলিয়ার এলাকা ইতিহাসজুড়ে বিভিন্ন চিনা সাম্রাজ্যের অধীনে ছিল।
চেঙ্গিস খান মঙ্গোল সাম্রাজ্যের প্রতিষ্ঠাতা। মঙ্গোলরা তাকে জাতির জনক হিসেবে মান্য করে। তার সম্বন্ধে সবথেকে প্রামাণ্য তথ্য পাওয়া যায় “ মঙ্গোল জাতির গোপন ইতিহাস” বইতে। বইটি ১২৩০ এর দিকে রচিত হয়।
চেঙ্গিস খানের আদিনাম তিমুজিন। Secret history of Mongols অনুসারে তিনি ছিলেন বর্তে চিনোর উত্তরপুরুষ। তার পিতার নাম ইয়েসুকাই ও মাতার নাম হয়লুন। তার পিতার গোত্র ছিল বরজিগিন ও মাতার গোত্র ছিল অলখুনুত।  বরজিগিন গোত্রই পরবর্তীতে মঙ্গোলদের রাজকীয় গোত্রে পরিণত হয়। তার জীবন শুরু থেকেই ছিল ঘটনা বহুল। এর বিবরন মঙ্গোল জাতির গোপন ইতিহাস বইতে বিস্তারিত রয়েছে।
১১৯০ সালের দিকে চেঙ্গিস খান মঙ্গোল জাতীর একমাত্র নেতা (খান) হবার সংকল্পে যুদ্ধ শুরু করেন। তার সমরকুশলতা ও উপযুক্ত নীতির কারনে তিনি সব গোত্রকেই ধ্বংস অথবা বশিভুত করতে সক্ষম হন। অনেকবার তিনি তার কাছের সহযোগীদেরও ছাড়েননি। যেমন তিনি তার সবচে কাছের বন্ধু জামুখাকেও পরাজিত করে হত্যা করেন। এভাবে তিনি মঙ্গোল জাতীর প্রধান খান হন ও চেঙ্গিস খান উপাধি গ্রহন করেন। তার অভিষেক হয় ১২০৬ সালে। তখন থেকেই মঙ্গোল সাম্রাজ্যের শুরু ধরা হয়।
মঙ্গোল জাতির বিজয় অভিযান শুরু হয় চেঙ্গিস খানের আমলেই। তিনি চীনা সাম্রাজ্যসমুহ, খওারিজমের শাহ, পশ্চিম এশিয়ার তুর্কি গোত্রসমূহের বিরুদ্ধে অভিযান করেন ও জয়লাভ করেন। তার বিজয়াভিযান ইউরোপ পর্যন্ত পৌঁছেছিল। ১২২৭ সালে মৃত্যুর আগপর্যন্ত ২১ বছর তিনি ইউরোপ ও এশিয়ার বিস্তীর্ণ অংশে ধ্বংসযজ্ঞ চালান ও নিজের জাতিকে সমৃদ্ধ করেন।
চেঙ্গিস খানের মৃত্যুর পরও অভিযান থেমে থাকেনি। তার উত্তরাধিকারিরা কোরিয়া থেকে পোল্যান্ড পর্যন্ত ভূভাগ নিজেদের আয়ত্তে নিয়ে আসেন। তবে ১২৬০ ের দশক থেকেই তাদের ভাঙ্গন শুরু হয় এবং ১২৯০ সালের মধ্যে এই বিশাল সাম্রাজ্য ৪ ভাগে বিভক্ত হয়ে পরে।
১২৫৯ সালে মঙ্গু খানের মৃত্যু হয়। মঙ্গোলদের উত্তরাধিকারের কোন নীতিমালা ছিল না। চেঙ্গিস খানের উত্তরাধিকারীদের যে কেউ সিংহাসন দাবি করতে পারত। ফলে পরবর্তী দুই দশকে তাদের মধ্যে অনেকগুলো গৃহযুদ্ধ হয়। ১২৯৪ সালের মধ্যে তাদের সাম্রাজ্য চারভাগে বিভক্ত হয়- ১. ইউয়ান সাম্রাজ্য ২। চাগতাই খানাত ৩. সোনালি সাম্রাজ্য, ৪। ইলখানদের এলাকা।
দোরু নদী
দোরু নদী () আইবেরীয় উপদ্বীপের একটি নদী। এটি উত্তর-মধ্য স্পেনের সোরিয়া প্রদেশে উৎপত্তিলাভ করে ৮৯৫ কিমি পাড়ি দিয়ে পর্তুগালের পোর্তু শহরের কাছে আটলান্টিক মহাসাগরে পতিত হয়েছে। এটি স্পেন থেকে পশ্চিম দিকে শুরু করে পর্তুগাল সীমান্তে এসে দক্ষিণ-পশ্চিমে কিছুদূর অগ্রসর হয়েছে ও পর্তুগাল-স্পেন সীমান্তের কিয়দংশ (১০০ কিমি) গঠন করেছে। এরপর পর্তুগালে প্রবেশ করে আবার মোহনা পর্যন্ত পশ্চিমে প্রবাহিত হয়েছে। এর পর্তুগাল অংশে নৌপরিবহন সম্ভব কিন্তু খরস্রোতা ঢাল ও সাময়িক বন্যার জন্য ব্যাহত হয়। এর মোহনায় বালুর চরের কেবল অগভীর পানির নৌযান নদীতে প্রবেশ করতে পারে। কিন্তু নৌপর্যটন নয়, বরং স্পেনের সেচকাজে ও পর্তুগালের জলবিদ্যুৎ প্রকল্পে নদীটির গুরুত্ব বেশি।
রয় কিন
রয় মরিস কিন (জন্ম ১০ আগস্ট, ১৯৭১, কর্ক, আয়ারল্যান্ড) একজন সাবেক পেশাদার ফুটবলার এবং বর্তমানে ইংল্যান্ডের প্রিমিয়ার লীগের ক্লাব সান্ডারল্যান্ডের ম্যানেজার, যারা ২০০৬-০৭ মৌসুমে কোকা-কোলা চ্যাম্পিয়নশিপ জিতেছে।
মূলত একজন মিডফিল্ডার কিন আধুনিক বিশ্বের অন্যতম শ্রেষ্ঠ খেলোয়াড়ের স্বীকৃতি পেয়ছেন। ১৬ বছরের সফল খেলোয়াড়ি জীবনে তিনি নটিংহ্যাম ফরেস্ট এবং ম্যানচেস্টার ইউনাইটেড ক্লাবের পক্ষে খেলেছেন। তার খেলোয়াড় হিসেবে ক্যারিয়ার শেষ হয়েছে স্কটিশ দল সেল্টিকের হয়ে খেলে।
তিনি আক্রমণাত্নক ধরনের খেলা খেলতে পছন্দ করেন এবং খেলায় নিজেকে শতভাগ উজাড় করে দেন ও সতীর্থদের কাছ থেকেও সেটাই আশা করেন। এই মনোভাবের কারনে তিনি ১৯৯৭ সাল থেকে ২০০৫ সালে বিদায়ের আগ পর্যন্ত ম্যানচেস্টার ইউনাইটেডের অধিনায়ক হিসেবে সফল হয়েছেন। ম্যানচেস্টারে ১২ বছরের ক্যারিয়ারে তিনি দলকে অনেক শিরোপা জিততে সাহায্য করেছেন এবং এখানেই তিনি শ্রেষ্ঠ খেলোয়াড় হিসেবে নিজেকে মেলে ধরেছেন।
আন্তর্জাতিক পর্যায়ে তিনি প্রজাতন্ত্রী আয়ারল্যান্ড দলে প্রায় চোদ্দ বছর খেলেছেন যার অধিকাংশ সময়েই তিনি অধিনায়ক ছিলেন। ১৯৯৪ ফিফা বিশ্বকাপে তিনি দলের পক্ষে সবগুলো ম্যাচ খেলেছেন তবে ২০০২ ফিফা বিশ্বকাপে তাকে ম্যানেজারের সাথে বিবাদের কারনে দল থেকে বাদ দেয়া হয়।
সান্ডারল্যান্ডের ম্যানেজার হিসেবে প্রথম মৌসুমেই তিনি দলকে তেইশ তম অবস্থান থেকে শীর্ষে উন্নীত করেন। তার দল একারনে ২০০৭-০৮ মৌসুমে প্রিমিয়ার লীগে খেলার সুযোগ পায়। কিনকে সান্ডারল্যান্ডের উত্থানের নায়ক হিসেবে বিবেচিত করা হয়।
বেলেঁ (ব্রাজিল)
বেলেঁ () (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস।
বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে।
১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন।
ফর্তালিজা
ফর্তালিজা () উত্তর-পূর্ব ব্রাজিলের একটি শহর এবং সেয়ারা রাজ্যের রাজধানী। এটি সেয়ারা নদীর মোহনায় আটলান্টিক মহাসাগরের তীরে অবস্থিত একটি সমুদ্র বন্দর। সেয়ারা নদীর একটি শাখা পাজেউ শহরটির ভেতর দিয়ে চলে গেছে। ফর্তালিজা ব্রাজিলের একটি প্রধান সমুদ্রবন্দর এবং নিকটস্থ মুকুরিপ পয়েন্টে এর অতিরিক্ত খাঁড়ি ব্যবস্থা আছে। শহরটির প্রধান রপ্তানির মধ্যে আছে কফি, কার্নাউবা মোম, শীমবীজ, চাল, চিনি, ফল, রবার, কাচা ও পাকা চামড়া, এবং রাম। শহরটি ১৬১১ সালে প্রতিষ্ঠিত হয়। ১৮১০ সালে এটি সেয়ারা রাজ্যের রাজধানী হয় এবং ১৮২৩ সালে বড় শহরের মর্যাদায় উন্নীত হয়। এর জনসংখ্যা প্রায় ২৪ লক্ষ।
ম্যালকম গ্লেজার
ম্যালকম আরভিং গ্লেজার (জন্ম মে ২৫, ১৯২৮ রচেস্টার, নিউ ইয়র্ক) একজন মার্কিন ব্যবসায়ী এবং ক্রীড়া দলের মালিক। তিনি ফার্স্ট অ্যালাইড কর্পোরেশন এর প্রেসিডেন্ট এবং প্রধান নির্বাহী। তিনি ট্যাম্পা বে বুকানিয়ারস এর মালিক যা আমেরিকার পশ্চিম ফ্লোরিডার একটি জাতীয় ফুটবল লীগ দল। এছাড়া তিনি ইংল্যান্ডের ফুটবল ক্লাব ম্যানচেস্টার ইউনাইটেডের সত্বাধিকারী।
গ্লেজারের প্রথম বানিজ্যিক প্রতিষ্ঠান ক্রয়ের প্রচেষ্টা শুরু হয় ১৯৮৪ সালে, যখন তিনি ৭.৬ বিলিয়ন ডলারে দেউলিয়া রেলওয়ে কোম্পানি "ইউএস কনরেল" কিনতে টেন্ডারে অংশ নিয়েছিলেন। এছাড়া ১৯৮৮ সালে তিনি "ফরমিকা" নামের একটি কোম্পানি কেনার ব্যর্থ চেষ্টা করেন। পরে তিনি বিখ্যাত মোটর সাইকেল নির্মাতা প্রতিষ্ঠান "হার্লি-ডেভিডসন" ক্রয়ের চেষ্টা চালান।
গ্লেজার যে সমস্ত প্রতিষ্ঠান সফলভাবে কিনতে পেরেছেন তার মধ্যে একটি হচ্ছে "জর্জ এইচ. ডব্লিউ. বুশ" এর প্রতিষ্ঠিত তেল-গ্যাস অনুসন্ধানকারী দেউলিয়া প্রতিষ্ঠান "জাপাটা"। গ্লেজার প্রতিষ্ঠানটিকে সফলভাবে মৎস্য আমিষ ও ক্যারিবীয় সুপারমার্কেটে বিভক্ত করেছেন।
এছাড়া গ্লেজার বিভিন্ন ক্ষেত্রে তার ব্যবসা প্রসারিত করেছেন। এর মধ্যে রয়েছে খাদ্য প্রস্তুতের যন্ত্রাংশ, খাদ্য প্যাকেটজাতকরন ও বিপণন ব্যবস্থা, সামুদ্রিক খাদ্য, ব্রডকাস্টিং, স্বাস্থ্য সেবা, রিয়েল এস্টেট ব্যবসা, ব্যাংক, প্রাকৃতিক গ্যাস ও তেল, ইন্টারনেট, শেয়ার বাজার, বন্ড প্রভৃতি।
গ্লেজারের পরিবারের সদস্যদের মধ্যে অ্যাভ্রাম, ব্রায়ান, জোয়েল গ্লেজার বিশেষভাবে উল্লেখযোগ্য।
অ্যাভ্রাম "অ্যাভি" গ্লেজার ওয়াশিংটন ইউনিভার্সিটি থেকে ১৯৮২ সালে বিএসবিএ ডিগ্রী লাভ করেন। আমেরিকান উইনিভার্সিটির "ওয়াশিংটন কলেজ অব ল" থেকে তিনি স্নাতক ডিগ্রী লাভ করেন। এছাড়া তিনি সাংহাইয়ের বেইজিং ইউনিভার্সিটি ও ফুদান ইউনিভার্সিটিতে অধ্য্যন করেছেন।
অ্যাভ্রাম গ্লেজার বর্তমানে তার ভাই জোয়েলের সাথে ইংল্যান্ডের ফুটবল দল ম্যানচেস্টার ইউনাইটেডের যুগ্ম চেয়ারম্যান। এছাড়া তিনি "জাপাটা কর্পোরেশন" এর চেয়ারম্যান, প্রেসিডেন্ট ও প্রধান নির্বাহী।
জোয়েল গ্লেজার ওয়াশিংটন ডি.সি.র থেকে আমেরিকান ইউনিভার্সিটি থেকে স্নাতক ডিগ্রী লাভ করেছেন। জোয়েল গ্লেজার বর্তমানে তার ভাই এভ্রামের সাথে ম্যানচেস্টার ইউনাইটেডের যুগ্ম চেয়ারম্যান পদে কর্মরত।
ব্র্যায়ান গ্লেজার ওয়াশিংটন ডি.সি.র থেকে আমেরিকান ইউনিভার্সিটি থেকে ব্রডকাস্ট যোগাযোগ বিষয়ে স্নাতক ডিগ্রী লাভ করেন। পরে তিনি দক্ষিণ ক্যালিফোর্নিয়ার "হুইটিয়ার কলেজ অব ল" থেকে "জুরিস ডক্টর" ডিগ্রী লাভ করেন। ব্রায়ান বর্তমানে "ট্যাম্পা বে বুকানিয়ার্স" এর নির্বাহী ভাইস-প্রেসিডেন্ট যিনি ১৯৯৫ সাল থেকে এ পদে রয়েছেন। ১৯৯৭ সাল থেকে ব্রায়ান "জাপাটা কর্পোরেশনের" একজন পরিচালক। এছাড়া তিনি ম্যানচেস্টার ইউনাইটেড বোর্ডের একজন অ-নির্বাহী পরিচালক। ২০০৬-০৭ মৌসুমে এআইজির সাথে ম্যানচেস্টার ইউনাইটেডের চুক্তির ব্যাপারে তিনি এবং দলের বানিজ্যিক পরিচালক অ্যান্ডি অ্যানসন প্রধান ভূমিকা পালন করেন।
ল্যাঙ্কাশায়ার ও ইয়র্কশায়ার রেলওয়ে
ল্যাঙ্কাশায়ার ও ইয়র্কশায়ার রেলওয়ে (L&YR) ব্রিটিশ যোগাযোগ ক্ষেত্রে একটি বড় অধ্যায়। ১৯২৩ সালে একত্রীকরনের আগে এটি একটি অনন্য রেলওয়ে কোম্পানি ছিল। এটি প্রধানত পূর্ব ও পশ্চিম বরাবর যাতায়াত করত।
এই প্রতিষ্ঠানের ১,৬৫০ টি বগি ছিল এবং এটির মোট জাংশন নিয়ন্ত্রণকারী সংকেত বাক্সের একতৃতীয়াংশি গড়ে ১ থেকে সাড়ে ৩ মাইলের মধ্যে ছিল। এ থেকেই প্রতিষ্ঠানটি কত বড় ছিল তা বোঝা যায়। এর যেকোন দুটি স্টেশন সাড়ে ৫ মাইলের বেশি দূরত্বে ছিল না এবং এর ১৯০৪ জন যাত্রীর জন্য ৫৭ পৃষ্ঠার বই লাগত, যেটির থেকে কেবল এগিয়ে ছিল গ্রেট ওয়েস্টার্ন রেলওয়ে, লন্ডন ও নর্থ ওয়েস্টার্ন রেলওয়ে এবং মিদল্যান্ড রেলওয়ে। লন্ডন ও নর্থ ওয়েস্টার্ন রেলওয়ের সাথে এটিকে একত্রিত করা হয় ১৯২২ সালের ১ জানুয়ারি। তবে সাধারণ ম্যানেজার, সচিব এবং প্রধান যন্ত্র প্রকৌশলীদেরকে L&YR থেকেই বেশি নেয়া হয়।
মারিয়ানা খাত
মারিয়ানা খাত () প্রশান্ত মহাসাগরের তলদেশের একটি খাত বা পরিখা। এটি বিশ্বের গভীরতম সমুদ্র খাত। এটি প্রশান্ত মহাসাগরের পশ্চিম প্রান্তে মারিয়ানা দ্বীপপুঞ্জের ঠিক পূর্বে অবস্থিত। মারিয়ানা খাত একটি বৃত্তচাপের আকারে উত্তর-পূর্ব থেকে দক্ষিণ-পশ্চিমে প্রায় ২৫৫০ কিমি ধরে বিস্তৃত। এর গড় বিস্তার ৭০ কিমি। অধোগমন নামক এক ভৌগোলিক প্রক্রিয়ায় এই খাতটি গঠিত হয়েছে। খাতটির দক্ষিণ প্রান্তসীমায় গুয়াম দ্বীপের ৩৪০ কিমি দক্ষিণ-পশ্চিমে পৃথিবীপৃষ্ঠের গভীরতম বিন্দু অবস্থিত। এই বিন্দুর নাম চ্যালেঞ্জার ডীপ এবং এর গভীরতা প্রায় ১১,০৩৩ মিটার। বিন্দুটি "এইচ এম এস চ্যালেঞ্জার ২" জাহাজের নামে নামকরণ করা হয়েছে; এই জাহাজের নাবিকেরাই বিন্দুটি ১৯৪৮ সালে আবিষ্কার করে।
১৯৬০ সালের জানুয়ারি মাসে সুইস মহাসাগর প্রকৌশলী জাক পিকার ও মার্কিন নৌবাহিনীর লিউট্যান্যান্ট ডনাল্ড ওয়াল্‌শ ফরাসি-নির্মিত বাথিস্কাফ ত্রিয়েস্ত-এ করে চ্যালেঞ্জার ডীপে অবতরণ করেন। জাক পিকারের বাবা ওগুস্ত পিকার বাথিস্কাফ উদ্ভাবন করেন। জাক ও ডনাল্ড ত্রিয়েস্তকে ১০,৯১৫ মিটার গভীরতায় নিয়ে যেতে সক্ষম হন। এটি ইতিহাসের সবচেয়ে গভীরতম ডুব।
কিলোমিটার (১ হাজার ৫৮০
মাইল) দীর্ঘ।
এটি মাত্র ৬৯ কিলোমিটার (৪৩
মাইল)।
গভীরতা জানা গেছে প্রায় ১১
কিলোমিটার (প্রায় ৩৬ হাজার ৭০ ফুট)! অবশ্য গভীর সাগরের
তলদেশে অত্যাধুনিক যন্ত্রপাতি
ব্যবহারে এখনো রয়ে গেছে নানা
সমস্যা। ফলে বিজ্ঞানীদের ধারণা
খাদের গভীরতা আরো বেশি হতে
পারে। সে জন্যই তাঁরা চালাচ্ছেন
নিত্যনতুন অভিযান। (অর্থাৎ পুরো মাউন্ট এভারেস্টকেও যদি তুলে এনে এই জায়গায় ডুবিয়ে দেয়া হয়, তাও তার মাথার ওপর আরও জায়গা বেঁচে যাবে!)
গভীর অংশটি শেষ হয়েছে প্রশান্ত
মহাসাগরের নিচে 'চ্যালেঞ্জার ডিপ' নামের ভ্যালিতে গিয়ে। খাদের শেষ অংশে পানির চাপ এতটাই যে, সমুদ্রপৃষ্ঠের স্বাভাবিক বায়ুচাপের তুলনায় তা ১০০০ গুণেরও বেশি! এ কারণেই এখানে স্বাভাবিকের চেয়ে পানির ঘনত্বও প্রায় ৫ শতাংশ বেশি।
'চ্যালেঞ্জার ডিপ' নামটি রাখা
হয়েছে জলযান এইচএমএস
চ্যালেঞ্জার-২-এর নাম থেকে
নিয়ে। স্থানটির তাপমাত্রা এতই
কম যে, বিজ্ঞানীরা বলেন সাগর
তলের সর্বনিম্ন তাপমাত্রার স্থান
এটিই।
ব্যাকটেরিয়াকেই আবার খায়
শক্তিশালী অণুবীক্ষণ যন্ত্র দিয়ে
দেখতে হয় এমন কতগুলো ছোট ছোট জীব। এদের খেয়ে বেঁচে থাকে মাছেরা। এভাবেই সাগরতলের এত গভীরেও জীবনের চক্র কিন্তু ঠিকই চলতে থাকে, যেমনটি চলে সাগরের ওপর।
দেখা মেলে মারিয়ানা খাদে।
মৃত প্রাণীর কঙ্কাল, খোলস জমা
পড়তে থাকে। মারিয়ানার তলও
আলাদা নয়। এখানকার পানির রং সে জন্যই খানিকটা হলুদ।
লা প্লাতা
লা প্লাতা (স্পেনীয় ভাষায়: La Plata) পূর্ব আর্জেন্টিনার একটি শহর। এটি বুয়েনোস আইরেস প্রদেশের রাজধানী এবং রিও দে লা প্লাতা নদীর মোহনায় বুয়েনোস আইরেস শহরের কাছে অবস্থিত। এটি একটি আধুনিক ও পরিকল্পিত শহর। ৫ কিমি বর্গাকার ভূমির উপর এটি গড়ে তোলা হয়েছে। শহরটির রাস্তাগুলি চওড়া এবং এখানে অনেক পার্ক ও প্লাজা আছে। এটি মূলত একটি প্রশাসনিক কেন্দ্র ও বিশ্ববিদ্যালয় শহর। শহরটিতে উচ্চমানের রেল ও মহাসড়োক সংযোগ আছে এবং কাছেই এনসেনাদা বন্দর অবস্থিত। শরটির শিল্পের মধ্যে আছে তেল পরিশোধন, মাংস প্রক্রিয়াকরণ, ময়দা তৈরি, এবং টেক্সটাইল ও মেশিনারি উৎপাদন। এই শহরে লা প্লাতা জাতীয় বিশ্ববিদ্যালয় (১৯০৫), লা প্লাতা ক্যাথলিক বিশ্ববিদ্যালয় (১৯৬৮) এবং আর্জেন্টিনীয় উকিলদের বিশ্ববিদ্যালয় (১৯৬৫) অবস্থিত। এছাড়াও এখানে একটি জাদুঘর আছে যার প্রত্নতাত্ত্বিক বিভাগ বিশ্বখ্যাত। ১৮৮২ সালে প্রাক্তন প্রাদেশিক রাজধানী বুয়েনোস আইরেস জাতীয় রাজধানীতে উন্নীত হবার পর শহরটি প্রাদেশিক রাজধানী নির্বাচিত হয়। শহরটিতে প্রায় ৫ লক্ষ লোক বাস করেন।
দ্য ফুটবল লীগ
দ্য ফুটবল লীগ একটি লীগ প্রতিযোগিতা যাতে ইংল্যান্ড ও ওয়েলসের পেশাদার ফুটবল ক্লাবগুলো অংশ নেয়। এটি বিশ্বের প্রচীনতম লীগ প্রতিযোগিতা। বর্তমানে ৭২টি দল এই প্রতিযোগিতার তিনটি বিভাগে সমভাগে বিভক্ত হয়ে অংশ নেয়। বিভাগগুলো হচ্ছে চ্যাম্পিয়নশিপ, লীগ ওয়ান, লীগ টু। প্রমোশন ও রেলিগেশন হচ্ছে এই লীগের একটি বিশেষ বৈশিষ্ঠ্য, যার মাধ্যমে নিচের বিভাগের দলের উপরের বিভাগে উন্নীত হওয়ার সম্ভাবনা তৈরি হয়। ফুটবল লীগের ঠিক উপরের স্তরের খেলা হচ্ছে প্রিমিয়ার লীগ এবং সেখানেও এই ব্যবস্থা প্রচলিত আছে। ফলে প্রিমিয়ারশিপের সর্বনিম্ন তিনটি দলকে চ্যাম্পিয়নশিপ এবং চ্যাম্পিয়নশিপ থেকে তিনটি দল প্রিমিয়ারশিপে খেলতে পারে। এই প্রতিযোগিতাটি মূলত ইংল্যান্ডে হলেও ওয়েলসের তিনটি দল এতে অংশ নেয়।
দ্য ফুটবল লীগ এই লীগ প্রতিযোগিতার প্রশাসনেরও নাম। এই প্রশাসন আরো দুটি নকআউট কাপ, ফুটবল লীগ কাপ এবং ফুটবল লীগ ট্রফি আয়োজন করে।
বিজ্ঞাপনদাতার সৌজন্যে বর্তমানে ফুটবল লীগকে কোকা-কোলা ফুটবল লীগ, ফুটবল লীগ কাপকে কার্লিং কাপ, এবং ফুটবল লীগ ট্রফিকে জনস্টন'স পেইন্ট ট্রফি নামে ডাকা হয়।
ফুটবল লীগ দ্বিতীয় বিভাগ
১৮৯২ সাল থেকে ১৯৯২ সাল পর্যন্ত ফুটবল লীগ দ্বিতীয় বিভাগ ছিল ইংরেজ ফুটবলের দ্বিতীয় সর্বোচ্চ বিভাগ।
১৯৯২-৯৩ সালে দ্য ফুটবল লীগ থেকে পৃথক হয়ে প্রিমিয়ার লীগ (পূর্বে যা ছিল ফুটবল লীগ প্রথম বিভাগ) প্রতিষ্ঠার পর ফুটবল লীগ দ্বিতীয় বিভাগ ইংরেজ ফুটবলের তৃতীয় বিভাগ এবং ফুটবল লীগের দ্বিতীয় বিভাগ হিসেবে প্রতিষ্ঠিত হয়। এভাবে ২০০৩-০৪ মৌসুম পর্যন্ত ফুটবল লীফ দ্বিতীয় বিভাগ চলে আসছিল। এরপর ফুটবল লীগের পুনর্গঠন করা হয় এবং ২০০৪-০৫ মৌসুমের শুরুতে ফুটবল লীগ দ্বিতীয় বিভাগ বাদ দিয়ে সমমানের ফুটবল লীগ ওয়ান প্রতিষ্ঠা করা হয়। তবে এটি এখনো ইংরেজ ফুটবলের তৃতীয় সর্বোচ্চ বিভাগ।
গোল্ডেন লায়ন
গোল্ডেন লায়ন ভেনিস চলচ্চিত্র উৎসবের সর্বোচ্চ পুরস্কার। পুরস্কারটি আয়োজক কমিটি ১৯৪৫ সালে প্রচলন করেন।
হ্যারি স্ট্যাফোর্ড
হ্যারি স্ট্যাফোর্ড ছিলেন একজন ইংরেজ ফুটবল খেলোয়াড়। ১৮৯৬ সালে হ্যারি "ক্রিউ আলেকজান্দ্রা ফুটবল ক্লাব" থেকে নিউটন হিথ দলে যোগদান করেন পরে যেটি ম্যানচেস্টার ইউনাইটেড নামে পরিচিতি পায়। নিউটন হিথের অধিনায়ক থাকাকালে দলটি ঋণের ভারে জর্জরিত ছিল। তাই স্ট্যাফোর্ড অর্থ সংগ্রহে নেমেছিলেন। কিংবদন্তী অনুসারে একদিন তার কুকুর এক ধনী ব্যবসায়ী জন হেনরি ডেভিসের দিকে ছুটে যায়। ডেভিস কুকুরটিকে পছন্দ করেন এবং এর মালিকের সাথে কথা বলেন। স্ট্যাফোর্ড ডেভিসের সাথে কথা প্রসঙ্গে তিনি কোন ক্লাবে খেলেন এবং ক্লাবের ঋণ সম্পর্কে জানিয়েছিলেন। ডেভিস তখন ক্লাবটি কিনে ঋণমুক্ত করার সিদ্ধান্ত নেন।
স্ট্যাফোর্ড ১৯০৩ সালে অবসর গ্রহণ করেন।
স্যান্ডি টার্নবুল
আলেক্সান্ডার স্যান্ডি টার্নবুল (জন্ম ১৮৮৪ হার্লফোর্ড) একজন স্কটিশ ফুটবল খেলোয়াড়। স্থানীয় হার্লফোর্ড থিসলে দলের হয়ে তিনি তার ক্যারিয়ার শুরু করেন। পরে তিনি ম্যানচেস্টার সিটি দলে যোগদেন। ১৯০৫ সালে বিভিন্ন খেলোয়াড়কে অতিরিক্ত বেতন প্রদানের অভিযোগে সিটিকে অভিযুক্ত করা হয় এবং এই দলের সকল খেলোয়াড়কে ফুটবল খেলা থেকে বিরত থাকার আদেশ দেয়া হয়। ১৯০৬ সালের ৩১ জানুয়ারি যখন এই নিষেধাজ্ঞা উঠিয়ে নেয়া হয় তখন টার্নবুল সিটি দলে না গিয়ে চিরপ্রতিদ্বন্দ্বী ম্যানচেস্টার ইউনাইটেড দলে যোগদান করেন। তার সাথে সতীর্থ বিলি মেরেডিথ, হার্বার্ট বার্গেস এবং জিমি ব্যানিস্টারও যোগ দেন। যোগ দেয়ার পরের দিন ১ জানুয়ারি ১৯০৭ তারিখে এস্টন ভিলার বিপক্ষে তার অভিষেক হয়। মেরেডিথের সাথে তিনি ম্যানচেস্টার ইউনাইটেডকে ১৯০৮ সালে প্রথম লীগ শিরোপা এবং ১৯০৯ সালে প্রথম এফ.এ. কাপ জিততে সাহায্য করেন। এফএ কাপের ফাইনালে তুবু ব্রিস্টল সিটির বিপক্ষে একমাত্র গোলটি করেন। ১৯০৮ সালে তিনি একাই ২৫ খেলায় ২৭টি গোল করেন। শেষ পর্যন্ত তিনি ২৪৫ খেলায় ১০০ গোল করেছেন। রেড ডেভিলের হয়ে তার সর্বশেষ ম্যাচ ছিল ১৯১৫ সালে শেফিল্ড ইউনাইটেডের বিরুদ্ধে।
প্রথম বিশ্বযুদ্ধ চলাকালে ব্রিটিশ সেনাদের সাথে তিনি শরীক হন এবং ১৯১৭ সালের ৩ মে যুদ্ধরত অবস্থায় ফ্রান্সের অ্যারাসে অষ্টম ব্যাটালিয়নের সেনা হিসেবে মৃত্যুবরণ করেন।
বিলি মেরেডিথ
উইলিয়াম হেনরি "বিলি" মেরেডিথ (ইংরেজি: William Henry "Billy" Meredith "উইলিয়াম্‌ হেন্‌রী "বিলী" মেরেডিথ়্‌") (জুলাই ৩০, ১৮৭৪ – এপ্রিল ১৯, ১৯৫৮) ব্রিটিশ ফুটবলের ইতিহাসে জনপ্রিয়তম ফুটবলারদের মধ্যে অন্যতম। তাকে ফুটবলের প্রথম মহা-তারকা হিসেবে গণ্য করা হয়। ওয়েলসের হয়ে তিনি ৪৮টি আন্তর্জাতিক খেলায় অংশ নিয়েছেন। এর মধ্যে ২২টি খেলার সময় তিনি ম্যানচেস্টার সিটির সদস্য ও বাকী ২৬টি খেলার সময় তিনি ম্যানচেস্টার ইউনাইটেডের সদস্য ছিলেন। তিনি রাইট উইং-এ খেলতে স্বাচ্ছন্দ বোধ করতেন।
ওয়েলসের ব্ল্যাক পার্ক এলাকায় ১৮৭৪ সালে মেরেডিথের জন্ম হয়। তিনি ব্ল্যাক পার্কে "পিট পনি" এর চালক হিসেবে কাজ করতে শুরু করেন।
কয়েকবার শির্ক ও নরউইচ ভিক্টোরিয়া দলে খেলার পর বিলি ১৮৯৪ সালের অক্টোবরে ম্যানচেস্টার সিটিতে যোগ দেন। একই মাসে নিউক্যাসলের বিপক্ষে তার অভিষেক ঘটে, যাতে তার দল ৫-৪ গোলে পরাজিত হয়। তবে পরের সপ্তাহে মেরেডিথ কিংবদন্তি হওয়ার সিড়ির প্রথম ধাপে পদার্পণ করেন যখন ম্যানচেস্টারে তৎকালীন নিউটন হীথের বিপক্ষে তিনি দুটি গোল করেন। নিউওটন হিথ যা পরে ম্যানচেস্টার ইউনাইটেড নামে সুপরিচিত হয়েছে, ম্যানচেস্টার সিটির চির-প্রতিদ্বন্দ্বীর মর্যাদা পায়। তখন ম্যানচেস্টার সিটির সমর্থকদের কাছে তার জনপ্রিয়তা ছিল অনেক বেশি এবং যেকোন জনসমাগমে তার উপস্থিতি সকলের নজর কাড়ত।
সিটিতে মেরেডিথের ক্যারিয়ারে দুটি কলঙ্ক রয়েছে, একটি হচ্ছে ঘুষ নেয়ার অভিযোগ এবং আরেকটি হচ্ছে অতিরক্ত বেতন নেয়ার অভিযোগ যার কারনে ১৯০৪ সালে তাকে ১৮ মাসের নিষেধাজ্ঞা ও সিটির হয়ে না খেলার শাস্তির মুখোমুখি হতে হয়।
১৯০৬ সালের মে মাসে তিনি ম্যানচেস্টার ইউনাইটেড দলে যোগ দেন এবং ১৯০৭ সালের ১ জানুয়ারি এস্টন ভিলার বিপক্ষে তার অভিষেক ঘটে। ইউনাইটেডে তিনি দ্রুত জনপ্রিয় হন। ১৯২১ সালে তিনি আবার সিটি ক্লাবে ফেরত আসেন এবং মুখে দাঁতখিলানি চাবাতে চাবাতে তার পুরানো ধাচের খেলা খেলতে থাকেন। তিনি ৪৭ বছর বয়স পর্যন্ত খেলে গেছেন। ১৯২৪ সালে এই বুড়ো বয়সেও তিনি সিটির হয়ে এফএ কাপে খেলেছেন এবং ব্রাইটনের বিপক্ষের সেই ফাইনালে একটি গোলও করেছেন। ৪৯ বছর ২৪৫ দিন বয়সে তিনি তার শেষ খেলা খেলেন নিউক্যাসলের বিপক্ষে এফ.এ. কাপের সেমি ফাইনালে। তিনিই এফ.এ. কাপ খেলা সবচেয়ে বয়স্ক খেলোয়াড়। তিনি ম্যানচেস্টার সিটির হয়ে ৩৯০ ম্যাচে ১৫০ গোল করেছেন এবং এ দলের হয়ে একবার এফ.এ. কাপ জিতেছেন। ম্যানচেস্টার ইউনাইটেডের হয়ে তিনি ৩৩৫ টি ম্যাচ খেলেছেন যাতে তিনি ৩৬টি গোল করেছেন এবং ২টি লীগ চ্যাম্পিয়নশিপ, ১টি এফ.এ. কাপ ও ২টি এফএ চ্যারিটি শিল্ড জিতেছেন।
১৯২৮ সালে মেরেডিথ স্বল্পায়ু দল ম্যানচেস্টার সেন্ট্রালের ম্যানেজার হয়েছিলেন।
১৯৫৮ সালে ৮৩ বছর বয়সে ম্যানচেস্টারের উইদিংটনে তিনি মৃত্যু বরন করেন।
চট্টগ্রাম স্টক এক্সচেঞ্জ
চট্টগ্রাম স্টক এক্সচেঞ্জ, বাংলাদেশের ২য় শেয়ার বাজার। ১৯৯৫ সালে এটি প্রতিষ্ঠিত হয়।
বাংলাদেশের শেয়ার বাজার
বাংলাদেশে ২টি শেয়ার বাজার আছে। বর্তমানে অনলাইন এ শেয়ার কেনা বেচা হয় যা পূর্বে ঢাকার মতিঝিলে স্টক বিল্ডিং এর নিচতলায় হৈ চৈ র অর্থাৎ একটি করে কোম্পানির নাম ঘোষণা করা হত আর ব্রোকাররা খালি গলায় চিৎকারের মাধ্যমে শেয়ার কিনে নিতেন (অনেকটা নিলাম এর মত) বেচা কেনা হত। স্টক এক্সচেঞ্জের ওয়েবসাইট থেকে বর্তমানে বাজারের পরিস্থিতি ইন্টারনেটের মাধ্যমে দেশের যে কোন স্থান থেকে দেখে নেয়া এমনকি বেচা কেনা করা ও সম্ভব। ঢাকা স্টক এক্সচেঞ্জ সকাল ১০ টা - ২.০০ দুপুর পর্যন্ত কেনাবেচা হয়, আর চট্টগ্রাম স্টক এক্সচেঞ্জে ১০.৩০ থেকে ২.৩০ পর্যন্ত কেনাবেচা চলে। বর্তমানে ব্রোকার হাউসগুলো সাব এজেন্টের মাধ্যমে বিভিন্ন জেলা ও উপজেলা পর্যন্ত এই কেনাবেচার গণ্ডিকে সম্প্রসারিত করে।
কিজিলির্মাক নদী
কিজিলির্মাক (তুর্কি ভাষায়: Kızılırmak) (প্রাচীন হালিস Halys) তুরস্কের দীর্ঘতম নদী। নদীটি উত্তর-মধ্য তুরস্কে সিভাসের পূর্বে কিজিল দাই (Kızıl Dağı) পর্বতের কাছে উৎপত্তি লাভ করে বৃত্তাকারে দক্ষিণ-পশ্চিমে প্রবাহিত হয়ে কালেজিকের উত্তর-পূর্বে নেভশেহির শহরের কাছ পর্যন্ত গিয়েছে, এবং সেখান থেকে উত্তর-পূর্বে মোড় নিয়ে বাফরা অন্তরীপে কৃষ্ণ সাগরে পতিত হয়েছে। কিজিলির্মাক নদীর দৈর্ঘ্য ১,১৫০ কিমি।
ইডা পর্বতমালা
ইডা পর্বতমালা (তুর্কি ভাষায়: Kazdağı "কাজ দাও") উত্তর-পশ্চিম তুরস্কে অবস্থিত একটি পর্বতমালা। এটি প্রাচীন ট্রয় নগরীর অবস্থানের দক্ষিণ-পূর্বে অবস্থিত। যদিও এটিকে কেউ কেউ একটিমাত্র পর্বত হিসেবে ধরেন, আসলে এটি অনেকগুলি চূড়াবিশিষ্ট একটি পর্বতমালা। সর্বোচ্চ চূড়া গারগারুস পর্বতশৃঙ্গ (বা Kaz Daği কাজ দাও) ১,৭৬৭ মিটার উঁচু এবং এখান থেকে মার্মারা ও ইজীয় সাগরের সুন্দর দৃশ্য দেখা যায়। এখানে প্রাচীন দেবী সিবেল-এর পূজা করা হত এবং বলা হয় এখানেই ট্রয়ের রাজপুত্র প্যারিস হেরা, আথেনা ও আফ্রোদিতির সৌন্দর্য তুলনা করেছিলেন, এখানে ট্রোজান রাজপুত্র গানিমেদিকে দেবতা জেউস বয়ে নিয়ে আসেন এবং এখানেই ট্রোজান যুদ্ধ দেখার জন্য দেবতারা অবস্থান করছিলেন।
ওপেন টু বাইস্কোপ
ওপেন টু বাইস্কোপ বাংলাদেশের গ্রামীন খেলাধুলার মধ্যে অন্যতম। এর সরলতার কারণে মেয়েদের কাছে ওপেন টু বাইস্কোপ খেলাটি আজ পর্যন্ত জনপ্রিয়তা পেয়ে আসছে। এটি একটি সহায়ক খেলা। দল গঠন করার জন্য এই খেলাটি খেলা হয়। এই খেলাটির সাথে জড়িত ছড়া-গানটি ব্রিট্রিশ যুগের ইংরেজ সাহেবদের বিনোদনের প্রতি ইঙ্গিত করে।
দু'জন দলপতি ফুল অথবা ফলের নামে নিজেদের দলের নাম নির্বাচন করে। তারা মুখোমুখি দাঁড়িয়ে দু'হাত দিয়ে একটি তোরণ নির্মাণ করে। খেলায় অংশগ্রহনকারী খেলোয়াড়রা পরস্পরের কাঁধে হাত রেখে রেলগাড়ির মতো সারিবদ্ধভাবে দাঁড়িয়ে ছড়া বলতে বলতে এই তোরণের নীচ দিয়ে যাতায়াত করতে থাকে। ছড়া শেষ হবার মূহুর্তে যে খেলোয়াড় তোড়নের মধ্যে অবস্থান করে তাকে দলপতিরা হাতের মধ্যে বন্দী করে। তারা তাকে জিজ্ঞাসা করে সে কোন দলে যোগ দেবে। তখন সে তার পছন্দের দলে যোগ দেয়। এই ভাবে প্রতিটি খেলোয়াড় দুই দলে বিভক্ত হয়ে মূল খেলা শুরু করে। কখনো কখনো মূল খেলা হিসেবেই ওপেন টু বাইস্কোপ খেলাটি খেলা হয়ে থাকে।
দ্য ফুটবল অ্যাসোসিয়েশন
দ্য ফুটবল অ্যাসোসিয়েশন (দ্য এফএ) ইংল্যান্ডের ফুটবলের প্রশাসনিক সংস্থা। ফুটবলের ইতিহাসে এফএর অনন্য ভূমিকা রয়েছে এবং এখান থেকেই আধুনিক ফুটবলের নিয়ম কানুন তৈরি হয়েছে।
ডার্লিং নদী
ডার্লিং নদী () দক্ষিণ-পূর্ব অস্ট্রেলিয়ার একটি নদী এবং দেশটির দীর্ঘতম নদী। কুইন্সল্যান্ডের গ্রেট ডিভাইডিং রেঞ্জের অনেকগুলি পাহাড়ি নদী একত্রে মিলিত হয়ে এর জন্ম দিয়েছে। ২৯৪৯ কিমি দীর্ঘ নদীটি দক্ষিণ-পশ্চিম দিকে নিউ সাউথ ওয়েল্‌স রাজ্যের শুষ্ক নিম্নভূমির মধ্য দিয়ে প্রবাহিত হয়ে ওয়েন্টওয়র্থে মারি নদীর সাথে মিলিত হয়েছে। এটি মারি নদীর বৃহত্তম উপনদী। ১৮৪৪ খ্রিস্টাব্দে চার্ল্‌স স্টিউয়ার্ট এই নদীর গতিপথ আবিষ্কার করেন। ডার্লিঙের উপর অবস্থিত সবচেয়ে বড় শহরের নাম ব্রোকেন হিল। এর তীরের অন্যান্য শহরগুলির মধ্যে আছে বার্ক, ব্রেওয়ারিনা ও উইল্কানিয়া। নদীটির প্রধান উপনদী বারওয়ন। এটি নিউ সাউথ ওয়েলস ও কুইন্সল্যান্ড রাজ্যের সীমান্তের অংশবিশেষ গঠন করেছে।
ডার্লিং বর্তমানে কীটনাশক দূষণের শিকার এবং খরায় মাঝে মাঝেই শুকিয়ে যায়।
মারাম্‌বিজি নদী
মারাম্‌বিজি () দক্ষিণ-পূর্ব অস্ট্রেলিয়ার নদী এবং মারি নদীর অন্যতম প্রধান উপনদী। নিউ সাউথ ওয়েল্‌সের অস্ট্রেলীয় আল্প্‌সের বৃষ্টিবহুল পশ্চিম ঢালে এই নদীর জন্ম। এটি তারপর অস্ট্রেলিয়ান ক্যাপিটাল টেরিটোরির মধ্য দিয়ে এবং তারও পর ওয়াগা ওয়াগা, নারান্দেরা, ও হে শহরের পাশ দিয়ে প্রবাহিত হয়ে ভিক্টোরিয়া ও নিউ সাউথ ওয়েল্‌স রাজ্যের সীমান্তে মারি নদীর সাথে মিলিত হয়েছে। নদীটি ১৬০০ কিমি দীর্ঘ। এটিকে পানি সেচের কাজে লাগানো হয়।
মারি নদী
মারি () অস্ট্রেলিয়ার প্রধান নদী। ২,৫৮৯ কিমি দীর্ঘ নদীটি দৈর্ঘ্যে দেশটির অন্যান্য নদীর মধ্যে কেবল ডার্লিং নদীর চেয়ে ছোট। নদীটী দক্ষিণ-পূর্ব নিউ সাউথ ওয়েল্‌সে অস্ট্রেলীয় আল্প্‌সে উৎপত্তিলাভ করে উত্তর-পশ্চিমে প্রবাহিত হয়েছে এবং নিউ সাউথ ওয়েল্‌স ও ভিক্টোরিয়া রাজ্যের মধ্যকার সীমান্তের অধিকাংশ গঠন করেছে। দক্ষিণ অস্ট্রেলিয়ায় প্রবেশের পর এটি দক্ষিণে মোড় নিয়েছে এবং আলেক্‌জান্দ্রিনা হ্রদের ভেতর দিয়ে প্রবাহিত হয়ে এনকাউন্টার উপসাগরের কাছে ভারত মহাসাগরে গিয়ে পতিত হয়েছে। নিউ সাউথ ওয়েল্‌সের আলবেরি, ভিক্টোরিয়ার সোয়ান হিল ও মিল্ডুরা এবং দক্ষিণ অস্ট্রেলিয়ার মারি ব্রিজ নদীটির উপর অবস্থিত প্রধান প্রধান শহর। মারি নদী ব্যবস্থা ১০ লক্ষ বর্গকিমি-রও বেশি এলাকার পানি নিষ্কাশন করে। মারাম্‌বিজি এবং ডার্লিং মারির দুই প্রধান উপনদী। ডার্লিঙের উৎপত্তিস্থল থেকে মারি নদীর মোহনা পর্যন্ত জলপথের দৈর্ঘ্য ৩,৭৫০ কিমি, যা অস্ট্রেলিয়ার দীর্ঘতম নদী ব্যবস্থা। অ্যাডেলেইড শহর মারি নদীর উপরেই পানি সরবরাহের জন্য নির্ভর করে। নিউ সাউথ ওয়েল্‌স, ভিক্টোরিয়া ও দক্ষিণ অস্ট্রেলিয়া --- তিনটি রাজ্যই মারিকে সেচকাজে ব্যবহার করে। সেচের জন্য মারি নদীর উপর হিউম হ্রদ নামের ৭০ বর্গকিমি আয়তনের একটি কৃত্রিম জলাধার নির্মাণ করা হয়েছে, যা অস্ট্রেলিয়ার বৃহত্তম এরকম জলাধার।
আয়ার হ্রদ
আয়ার হ্রদ () অস্ট্রেলিয়ার দক্ষিণে দক্ষিণ অস্ট্রেলিয়া রাজ্যের মধ্যাঞ্চলে অবস্থিত একটি লবণাক্ত পানির হ্রদ। ঊষর অঞ্চলে অবস্থিত হ্রদটি প্রায়ই শুকনো থাকে। মূলত বর্ষাকালেই এতে পানি সঞ্চিত হয় এবং তখন এটি মধ্য অস্ট্রেলিয়ার এক বিরাট অঞ্চলের পানি নিষ্কাশনস্থল হিসেবে কাজ করে। হ্রদটি উত্তর আয়ার হ্রদ ও নিম্ন আয়ার হ্রদের সমন্বয়ে গঠিত, এবং এই দুইটিকে গয়ডার চ্যানেল সংযুক্ত করেছে। হ্রদটির আয়তন প্রায় ৯,৩০০ বর্গকিমি। এটি সমুদ্র সমতলের ১৬ মিটার নিচে অবস্থিত এবং এটিই অস্ট্রেলিয়ার নিম্নতম বিন্দু। হ্রদটিকে ব্রিটিশ পর্যটক এডওয়ার্ড জন আয়ারের নামে নামকরণ করা হয়েছে। আয়ার ১৮৪০ সালে হ্রদটি আবিষ্কার করেন।
ফ্লিন্ডার্স নদী
ফ্লিন্ডার্স () উত্তর-পূর্ব অস্ট্রেলিয়ার একটি নদী। এটি ৮৪০ কিমি দীর্ঘ। কুইন্সল্যান্ড রাজ্যের উত্তরাংশে গ্রেগরি পর্বতমালার দক্ষিণ-পশ্চিম ঢালে এই নদী উৎপত্তি লাভ করেছে এবং সেখান থেকে উত্তরে ও উত্তর-পশ্চিমে স্বল্প লোকবসতির নিচু এলাকার মধ্য দিয়ে সর্পিলভাবে অগ্রসর হয়ে কার্পেন্টারিয়া উপসাগরে পতিত হয়েছে। ক্লন্‌কারি ও স্যাক্সবি এর দুইটি প্রধান উপনদী।
গ্রীষ্মকালে ফ্লিন্ডার্স নদী প্রায় ১০৭,৭০০ বর্গকিমি আয়তনের এলাকার পানি নিষ্কাশন করে। কিন্তু শীতকালে এটি প্রায়ই শুকিয়ে যায় এবং এর গতিপথে তখন কেবল কিছু কিছু পানির গর্তের চিহ্ন থাকে। এর ঊর্ধ উপত্যকা ভেড়ার র‌্যাঞ্চিং এবং নিম্ন উপত্যকা গরু-বাছুর র‌্যাঞ্চিঙে ব্যবহার করা হয়।
ফ্লিন্ডার্স নদী ব্রিটিশ নাবিক ম্যাথিউ ফ্লিন্ডার্সের নামে নামকরণ করা হয়েছে। ১৮৬৪ সালে এর উপত্যকায় প্রথম বসতি স্থাপিত হয়।
নালার্বর সমভূমি
নালার্বর সমভূমি () অস্ট্রেলিয়ার একটি চুনাপাথরীয় সমতলভূমি। এটি দক্ষিণ-পূর্ব পশ্চিম অস্ট্রেলিয়া এবং দক্ষিণাঞ্চলীয় দক্ষিণ অস্ট্রেলিয়ায় অবস্থিত। এটি পূর্ব-পশ্চিমে প্রায় ৭২৫ কিমি এবং উত্তর-দক্ষিণে ৪০০ কিমি দীর্ঘ। এর মোট আয়তন প্রায় ৩০০,০০০ বর্গ কিমি। এটি প্রায় সম্পূর্ণ জনবসতিহীন। ট্রান্স-অস্ট্রেলিয়ান রেলপথ এর মধ্য দিয়ে চলে গেছে। মালভূমিটির ছিদ্রযুক্ত চুনাপাথরীয় মাটি পৃষ্ঠদেশের পানি শুষে নেয় এবং ভূগর্ভে এর ফলে বড় বড় গুহার সৃষ্টি হয়।
জায়গাটির নাম লাতিন nullus arbor (নুলুস আর্বর) থেকে এসেছে, যার অর্থ "বৃক্ষহীন"।
ব্রিসবেন
ব্রিসবেন () অস্ট্রেলিয়ার পূর্বাঞ্চলের একটি শহর। শহরটি কুইন্সল্যান্ড রাজ্যের রাজধানী এবং ব্রিসবেন নদীর তীরে মোরটন উপসাগরের কাছে অবস্থিত একটি সমুদ্র বন্দর। ব্রিসবেন নদীতে ড্রেজ করে শহরটিতে সমুদ্রগামী জাহাজের আসার ব্যবস্থা করা হয়েছে। বন্দর ব্যবস্থার মধ্যে আছে ড্রাই ডক্‌স ও ৩ কিমিরও বেশি হোয়্রর্ফ স্পেস। পশম এ শহরের প্রধান রপ্তানিকৃত দ্রব্য। অন্যান্য রপ্তানির মধ্যে আছে বরফজমা মাংস, চামড়া, চিনি, দুগ্ধজাত দ্রব্য, ভুট্টা, মুক্তার খোল এবং কয়লা। শহরটি রেল্পপথের মাধ্যমে অস্ট্রেলিয়ার সমস্ত প্রধান স্থানগুলির সাথে যুক্ত। ব্রিসবেন শহর ও এর পার্শ্ববর্তী এলাকা অস্ট্রেলিয়ার সবচেয়ে উৎপাদনশীল কৃষি ও খনি এলাকা। গুরুত্বপূর্ণ উৎপাদন কেন্দ্র ব্রিসবেনে খাদ্য প্রক্রিয়াকরণ, ট্যানিং, মোটরযান জোড়া লাগানো, মদ চোলাইকরণ, এবং কাঠ, কাপড়, তামাকজাত দ্রব্য, বুট ও জুতার উৎপাদন করা হয়। ব্রিসবেন একটি সুপরিকল্পিত নগরী। এর রাস্তাগুলি চওড়া, এখানে বহু পার্ক ও অনেক আধুনিক দালান আছে। উল্লেখযোগ্য স্থাপনার মধ্যে আছে পার্লামেন্ট বিল্ডিং, টাউন হল, ব্রিসবেন জাদুঘর এবং কুইন্সল্যান্ড বিশ্ববিদ্যালয়ের (১৯১০) দালানগুলি।
১৮২৪ সালে ব্রিটেনের অপরাধীদের রাখার জন্য ব্রিসবেন প্রতিষ্ঠা করা হয়। ব্রিটিশ জ্যোতির্বিজ্ঞানী ও প্রশাসক, তৎকালীন নিউ সাউথ ওয়েল্‌স রাজ্যের গভর্নর টমাস ব্রিসবেনের নামে শহরটির নামকরণ করা হয়। শহরটিকে ১৮৪২ সালে বসতি স্থাপনের জন্য খুলে দেয় আহয় এবং ১৮৫৯ সালে এটি নতুন রাজ্য কুইন্সল্যান্ডের রাজধানীতে পরিণত হয়। ১৯৮৮ সালে ব্রিসবেনে একটি বিশ্ব মেলা অনুষ্ঠিত হয়। মেলার আয়োজনে এখানে একটি নতুন বিমানবন্দর ও অনেক নতুন দালান নির্মাণ করা হয়।
ব্রিসবেনের জনসংখ্যা বৃদ্ধির হার অস্ট্রেলিয়ার সর্বোচ্চগুলির একটি। ১৯৪০ থেকে ১৯৮৬ সালের মধ্যে এর জনসংখ্যা দ্বিগুণেরও বেশি বৃদ্ধি পায়। বর্তমান মেট্রোপলিটান ব্রিসবেনের জনসংখ্যা প্রায় ১৮ লক্ষ।
পূর্ব ইউরোপ
পূর্ব ইউরোপ ইউরোপ মহাদেশের পূর্ব অংশ। ঠিক কোন্‌ কোন্‌ রাষ্ট্রগুলি পূর্ব ইউরোপের অন্তর্গত, তা নিয়ে কোন মতৈক্য নেই, কেননা কেবল ভৌগোলিক নয়, ভূরাজনৈতিক, সাংস্কৃতিক এবং আর্থসামাজিক দৃষ্টিকোণ থেকেও পূর্ব ইউরোপের সংজ্ঞা ভিন্ন হতে পারে।
জাতিসংঘের পরিসংখ্যান দপ্তর এবং আরও কিছু বিশেষজ্ঞের মতে পূর্ব ইউরোপের মূল বৈশিষ্ট্য হল গ্রিক, বাইজেন্টীয় রোমান, রুশ এবং উসমানীয় তুর্কি সংস্কৃতির প্রভাবের অধীন ইউরোপের পূর্ব অংশটি।
মার্কিন-সোভিয়েত ঠান্ডা যুদ্ধের সময় পূর্ব ইউরোপ বলতে সাম্যবাদী সোভিয়েত ইউনিয়নের ইউরোপীয় অংশ এবং অন্যান্য সাম্যবাদী দেশগুলিকে একত্রে বোঝানো হত। কিছু ইতিহাসবিদ ও সমাজবিজ্ঞানী মনে করেন এই সংজ্ঞাটি এখন আর প্রযোজ্য নয়। তবে পরিসংখ্যানের কাজে এখনও এই সংজ্ঞাটি গণনায় ধরা হয়।
পশ্চিম ইউরোপ
ভৌগলিকভাবে পশ্চিম ইউরোপ (ইংরেজি: Western Europe) জাতিসংঘ সংজ্ঞায়িত একটি অঞ্চল যা ইউরোপের এই দেশগুলি নিয়ে গঠিতঃ
তুর্কীয় ভাষাসমূহ
তুর্কীয় ভাষাসমূহ () মধ্য ও পশ্চিম এশিয়ায় কথ্য প্রায় ৩০টি ভাষার সমষ্টি। এদেরকে ৫টি শাখায় ভাগ করা যায়:
লাটিম
লাটিম বাংলাদেশসহ ভারতীয় উপ-মহাদেশগুলির অন্যতম একটি গ্রামীন খেলা।
আগে সুতার মিস্ত্রিরাই গ্রামের কিশোরদেরকে লাটিম বানিয়ে দিতো। তারা সাধারণত পেয়ারা ও গাব গাছের ডাল দিয়ে এই লাটিম তৈরি করতো। নির্বাচিত পাট থেকে লাটিমের জন্য লতি বা ফিতা বানানো হতো। বর্তমানে বাণিজ্যিক ভিত্তিতে তুলাজাতীয় নরম কাঠ দিয়ে লাটিম এবং গেঞ্জির কাপড় দিয়ে লাটিমের ফিতা বানানো হয়।
লৌহশলাকাকে অক্ষ বানিয়ে কাঠের বানানো গোলকটিকে খেলোয়ার ২-৩ হাত দীর্ঘ এক টুকরো দড়ি বা সূতলি দিয়ে অক্ষশীর্ষ থেকে ক্রমশ গোলকটির নিম্নার্ধ সুষমভাবে পেঁচিয়ে হাতের প্রধানত তর্জনী ও বৃদ্ধঙ্গুল ব্যবহার ক'রে উঁচু থেকে ছুঁড়ে মাটি বা কিছুর তলে ঘুরায়।
সাধারণত তিন ধরনের লাটিম খেলা হয়।
১। বেল্লাপার ২। ঘরকোপ ৩। ঘুরতি কোপ
বেল্লাপারে একটি দাগ কেটে সীমানা চিহ্নিত করা হয়। প্রথম, দ্বিতীয়, তৃতীয় নির্ধারণী খেলায় যে লাটিম পরাজিত হয় তাকে ঘর থেকে নিজেদের লাটিম দিয়ে আঘাত করে করে প্রতিযোগীরা সীমানা পার করে দেয়। ঘুর্ণায়মান লাটিম হাতে নিয়েও প্রতিযোগী লাটিমকে আঘাত করা যায়। মাটিতে রাখা লাটিমকে আঘাত করতে ব্যর্থ হলে ঐ লাটিমের স্থানে ব্যর্থ লাটিমকে রাখা হয় এবং তাকে বেল্লা পার করা হয়। শর্ত অনুযায়ী সীমানা পার করা লাটিমকে নিজের লাটিম বা দা দিয়ে কোপ দেওয়া হয়।
লাটিমের ফিতা ও লাটিম দিয়ে একটি বৃত্ত আঁকার পর বৃত্তের ভিতর বন্দী লাটিমগুলোকে রাখা হয়। বৃত্তের ভিতরের লাটিমগুলিকে বাইরের মুক্ত প্রতিযোগীদের লাটিম দিয়ে আঘাত বা কোপ মেরে ক্ষত করাই এই লাটিম খেলার উদ্দেশ্য।
প্রতিযোগীদের মধ্যে একজন লাটিম ঘুরিয়ে দেয় আর অন্যরা তাদের লাটিম ঘুরিয়ে ওটাকে আঘাত করার চেষ্টা করে।এভাবে সবাই একবার করে ঘোরায়।
ফুল টোকা
ফুল টোকা বাংলাদেশের গ্রামীন শিশু কিশোরদের অন্যতম খেলা। বাড়ির আঙ্গিনাতে কিংবা স্কুলের মাঠে মেয়েরা ফুল টোকা খেলে থাকে। শিশু বয়স থেকে কৈশোর পর্যন্ত এই খেলায় অংশ নেয় গ্রামের মেয়েরা। এই খেলায় কোনো উপকরণ লাগে না।
দলপতি সহ দুই দলে ভাগ হয়ে কিছুটা দূরত্বে মুখোমুখি বসে এই খেলা শুরু করতে হয়। দুই দল নিজেদের খেলোয়াড়দের নাম ফুল অথবা ফলের নামে রেখে থাকে। দলপতি অপর পক্ষের যে কোনো খেলোয়াড়ের চোখ দুইহাতে চেপে ধরে সাংকেতিক নামে তার যে কোনো একজন খেলোয়াড়কে ডাকে। সে খেলোয়াড় এসে চোখ ধরে রাখা খেলোয়াড়টির কপালে আলতো করে টোকা দিয়ে নিজের জায়গায় গিয়ে বসে। চোখ খোলার পর ঐ খেলোয়াড়কে যে টোকা দিয়েছে তাকে সনাক্ত করতে হয়। সফল হলে সে সামনের দিকে লাফ দেবার সুযোগ পায়। এইভাবে যে দলের খেলোয়াড় লাফ দিয়ে প্রথমে সীমানা অতিক্রম করে সেই দলই জয়ী হয়।
মার্বেল খেলা
বাংলাদেশের গ্রামীন কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিস্পত্তি হয় অন্যের মার্বেল খেলে জিতে নিজের করে নেবার মাধ্যমে। এই খেলার প্রথম প্রচলন শুরু চট্টগ্রামে।
এই খেলার অনেক নিয়মাবলী ও ভিন্নরকম খেলা আছে।যেমনঃ গরু চোর খেলা, আন্টিস খেলা, বাঘ খেলা ইত্যাদি। 
মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভূমি এই খেলার জন্য উপযোগী।
প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়।
সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়।
তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে।
যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়।
এটি দুই, তিন, চার, পাঁচ কিংবা আরো অনেকে মিলে খেলা যায়।
প্রথমে একটি ছোট্ট গর্ত(যাকে চট্টগ্রামের ভাষায় কেপ বলে) থাকে। প্রথম জন খেলোয়াড় মার্বেল হাতের দুই আঙ্গুলের ঘষাতে দূরে মারে। দ্বিতীয় জন যদি সেই মার্বেলটি তার হাতের মাধ্যমে মেরে ছোঁয়ার পর যদি তার মার্বেল মেরে কেপে ডোকাতে পারে তাহলে সে বিজয়ী এবং সে নিয়মানুযায়ী দান পাবে। এভাবেই খেলা চলতে থাকে।
আগের মত একটি কেপ থাকবে। প্রতি ২,৩,৪ জন খেলতে পারে। সবাই প্রথমে একটা নির্দিষ্ট ‍রেখা থেকে কেপের মারবেল হাতে ছুড়ে মারতে হয়। তারপর কেপের সবচেয়ে কাছে যে থাকবে সে প্রথম বলে গণ্য হয়। তারপর প্রথম জন মার্বেল হাতের ঘষায় ছুড়ে মারে। যদি দ্বিতীয় জন সেই মার্বেল হাতের মেরে ছুতে পারে সে দশ পয়েন্ট পাবে। আবার কেপে ঢুকাতে পারলে দশ পাবে। এভাবে যে সবার আগে একশত পয়েন্ট করতে পারবে। সে বিজয়ী হবে এবং যে সবার শেষে থেকে যাবে সে গরুচোর বলে গণ্য হবে, এবং সবাই তার মার্বেলটিকের কেপ থেকে নিজের মার্বেল দ্বারা তিনবার আঘাত করে যতটুকু নিবে সেখান থেকে অপরজন একই ভাবে মারবে, শেষ যেই জায়গায় গিয়ে তার মার্বেল থামবে সেখান থেকে গরুচোর যে জন এক পা মাটির উপরে তুলে দুই হাতে কানে ধরে, এক নিঃশ্বাসে লাফিয়ে লাফিয়ে কেপে ছুঁতে যাবে যদি তার হাত ছুটে যায় অথবা পা মাটিতে পড়ে যায় বা নিংশ্বাস পড়ে যায় তাহলে অন্যরা তাকে পিঠে আঘাত ছোট ছোট আঘাত করতে করতে চলে যাবে।
কুতকুত
কুতকুত গ্রামীন কিশোরী-তরুণীদের অন্যতম প্রধান খেলা। উঠানে শস্য শুকাতে দেবার ফাঁকে কিংবা বিকালের নরম আলোয় গৃহের আঙ্গিনায় কৈশর পেরোনো তরুণীরা কুতকুত খেলায় মেতে ওঠে। বর্ষার পরের নরম মাটিতে মাটির ভাঙ্গা তৈজসপত্রের অংশ দিয়ে দাগ কেটে কুতকুতের জন্য ঘর বানানো হয়। বাংলার গ্রামীণ মেয়েরা যে কোনো ঋতুতেই এই খেলা খেলে থাকে। কুতকুত খেলায় ঘর বেচাকেনার বিষয়টি বাণিজ্যের প্রতি গ্রামীণ নারীদের সচেতনতাকে তুলে ধরে।
আয়তক্ষেত্রাকার মোট ৭/৮টি ঘর আঁকা হয় এবং এই ঘরগুলোর শেষ মাথায় অর্ধচন্দ্রাকৃতির আর একটি ঘর বানানো হয়। প্রথম ঘরে গুটি ফেলে এক পা শূন্যে রেখে এবং দম দিতে দিতে গুটিকে সবগুলো ঘর অতিক্রম করে অর্ধচন্দ্রাকৃতির ঘরে এনে পা নামিয়ে দম ফেলা যায়। তার পর এই ঘর থেকে গুটিকে পা দিয়ে আঘাত করে সব ঘর অতিক্রম করানোর চেষ্টা করা হয়। গুটিটি সব ঘর অতিক্রম না করলে অর্ধচন্দ্রাকৃতির ঘর থেকে বের হয়ে শূন্যে পা তুলে দম নিতে নিতে তাকে আবার আগের নিয়মে ঘর থেকে বের করে আনতে হয়। খেলোয়াড়রা কপালে গুটি রেখে উপর দিকে তাকিয়ে ৮টা ঘরের দাগে পা না ফেলে অর্ধচন্দ্রাকৃতির ঘরে যেয়ে আবার প্রথম ঘরে ফেরত আসতে পারলে সে ঘর কেনার যোগ্যতা অর্জন করে। কুতকুত খেলায় যে ঘর কেনা হবে সেই ঘরে পা বা গুটি ফেলা যাবেনা। ঘর কেনার প্রক্রিয়াকালীন সময় খেলোয়াড়ের দাঁত দেখা গেলে ঐ খেলোয়াড়ের খেলা ঐ অবস্থায় মারা যায়। ক্রমান্বয়ে ঘর কিনে শেষ ঘরটি দখল করার মাধ্যমে খেলার নিস্পত্তি হয়।
এফএ কমিউনিটি শিল্ড
দ্য ফুটবল এসোসিয়েশন কমিউনিটি শিল্ড (সাবেক চ্যারিটি শিল্ড) একটি ইংরেজ ফুটবল ট্রফি যা বার্ষিক ম্যাচ হিসেবে এফ.এ. প্রিমিয়ার লীগ ও এফ.এ. কাপ বিজয়ী দলের মধ্যে অনুষ্ঠিত হয়। এটি বিশ্বের বিভিন্ন স্থানে অনুষ্ঠিত সুপার কাপ এর সমতুল্য। যদি একটি দল দ্বৈত শিরোপা (প্রিমিয়ারশিপ এবং এফএ কাপ) জেতে তবে দ্বৈত বিজয়ীর সাথে প্রিমিয়ার লীগ রানার-আপ দলের খেলা হয়। পরবর্তী মৌসুম শুরুর সময় এটি অনুষ্ঠিত হয় এবং প্রথাগতভাবে পুরনো ওয়েম্বলি স্টেডিয়ামে অনুষ্ঠিত হত। তবে বিগত কয়েক মৌসুমে ওয়েম্বলি স্টেডিয়ামের পুনঃনির্মাণ চলার সময় ওয়েলসের কার্ডিফে অবস্থিত মিলেনিয়াম স্টেডিয়ামে ম্যাচটি অনুষ্ঠিত হচ্ছে।T
যদিও ইংল্যান্ডের খেলাধুলার একটি সম্মাননা হলেও, কমিউনিটি শিল্ড অন্যান্য প্রতিযোগিতা, যেম্ন প্রিমিয়ার লীগ, এফ.এ. কাপ ও লীগ কাপ থেকে অনেক কম গুরুত্বপূর্ণ খেলা হিসেবে বিবেচিত হয়। এটিকে সাধারণ একটি ছোটোখাটো ট্রফি হিসেবেই দেখা হয় এবং এটা নিয়ে কেউ তেমন উচ্ছাস প্রকাশ করে না। আধুনিক যুকে কমিউনিটি শিল্ডকে প্রীতি ম্যাচ হিসেবেই বেশি দেখা হয়; যার একটি উদাহরন হচ্ছে ২০০৩ সালে ম্যানচেস্টার ইউনাইটেড কাপটি জিতলেও দলনেতা রয় কিনের হাসিমুখ দেখা যায় নি। এ কারণে কোন দল মৌসুমে কেবন এই কাপ পেয়ে শেষ করলে সন্তুষ্ট হয় না, যদিও অনেক দলের এভাবে কাপ জেতাটা একটা প্রথা হয়ে গেছে।
এই শিল্ডটি বিভিন্ন দাতব্য কাজে অর্থ জোগাড়ের জন্য এফএকে সাহায্য করে থাকে। এই অর্থের মূল উৎস খেলা দেখার টিকেট এবং খেলার দিন অনুষ্ঠিত বিভিন্ন অনুষ্ঠান থেকে প্রাপ্ত অর্থ। এই তহবিলের অংশবিশেষ এমন ক্লাবকে দেয়া হয় যারা এফএ কাপের প্রথম রাউন্ডের অংশগ্রহণ করেছে, এবং তাদেরকে পরে একটি দাতব্য সংস্থার নাম প্রস্তাবের অধিকার দেয়া হয় যে প্রতিষ্ঠানটি ঐ তহবিলের অর্থ পাবে। বাকী অর্থ এফএর সহযোগী দাতব্য সংস্থাকে দান করা হয়।.
শেরিফ অব লন্ডন চ্যারিটি শিল্ড নামে ১৮৯৮-৯৯ মৌসুম থেকে অনুষ্ঠিত প্রতিযোগিতাটি পরিবর্তিত হয়ে শিল্ডটি প্রথম খেলা হয় ১৯০৮-০৯ মৌসুমে।
কড়ি খেলা
কড়ি খেলা বাংলাদেশের একটি গ্রামীণ খেলা। যে সব কৈশোর উত্তীর্ণ মেয়েদের চলাফেরা নিয়ন্ত্রিত সাধারণত তারাই কড়ি বেশী খেলে থাকে। কড়ি পাঁচ গুটির মতই সমান জনপ্রিয় একটি খেলা। কড়ি হিসাবে পাটখড়ি বা খেজুরের বিচি দিয়ে কড়ি বানিয়ে গ্রামে খেলা হয়ে থাকে।
কড়ি খুবই সহজ ও সরল একটি খেলা। চারটি কড়ি কোনো মসৃণ স্থানে হাত থেকে গড়িয়ে দিয়ে জোড়ায় জোড়ায় টোকা দিয়ে আঘাত করে পয়েন্ট সংগ্রহ করা হয়। আঘাত করতে ব্যর্থ হলে বা কড়ি চালার পর এক সাথে লেগে থাকলে ঐ খেলোয়াড়ের দান নষ্ট হয়ে যায় এবং অন্য জন খেলা শুরু করে। নিজের মাথার চুল দিয়ে গ্রামের মেয়েরা প্রায়ই আপাত স্পর্শ করে থাকা গুটিকে পৃথক প্রমাণ করে থাকে। কড়ি চালার পর যদি তিনটি গুটির বুক উপড়ে থাকে তবে ঐ দান নষ্ট হয় আর যদি চারটি গুটিই বুক উপড়ে থাকা অবস্থায় পড়ে তবে প্রতি গুটির জন্য চারটি করে পয়েন্ট পাওয়া যায় এবং এই গুটি সংগ্রহ করা নিয়ে খেলোয়াড়দের মাঝে কাড়াকাড়ি পড়ে যায়।
ইচিং বিচিং
ইচিং বিচিং বাংলাদেশ সহ ভারত উপমহাদেশের একটি জনপ্রিয় গ্রামীণ খেলা। সাধারণত এই খেলার জন্য শিশু ও কিশোরীরা গ্রাম সংলগ্ন সবুজ মাঠকে নির্বাচন করে। উচ্চতা অতিক্রম এই খেলার একটি অন্যতম বৈশিষ্ট্য।
দু'জন খেলোয়াড় পাশাপাশি বসে খেলোয়াড়দের অতিক্রম করার জন্য উচ্চতা নির্মাণ করে দেয়। প্রথমে তারা দু'পায়ের গোড়ালি দিয়ে উচ্চতা নির্মাণ করে। খেলোয়াড়রা উচ্চতা অতিক্রম করার পর তারা পায়ের উপর আরেক পা তুলে দিয়ে উচ্চতা বাড়িয়ে দেয়। এইভাবে পায়ের উপর প্রসারিত করতল স্থাপন করে উচ্চতা বাড়িয়ে তোলা হয়। উচ্চতা অতিক্রম করার পর বসে থাকা খেলোয়াড়রা দুই পা মুক্ত করে ত্রিকোণাকার একটি সীমানা তৈরি করে। এই পায়ে ঘেরা স্থানটি পা তুলে দম দিতে দিতে বা ছড়া আওড়াতে আওড়াতে তিনবার অতিক্রম করে লাফ দিয়ে পার হতে হয়। এই সীমানা অতিক্রম করার পর বসে থাকা খেলোয়াড়দের যুক্ত পাকে প্রতিটি খেলোয়াড় শূন্যে লাফিয়ে ইচিং বিচিং ছড়া বলতে বলতে দুইবার করে অতিক্রম করে নেয়। এটিই খেলার শেষ পর্ব।
ষোল গুটি
ষোল গুটি বাংলাদেশের গ্রামীন পুরুষদের অন্যতম প্রধান খেলা। অলস অবসরে গ্রামের যুবক ও মধ্যবয়সী পুরুষেরা ষোলগুটি খেলে। মাটিতে দাগ কেটে শুকনো ডাল ভেঙ্গে গুটি বানিয়ে চলে এই দীর্ঘমেয়াদি খেলা। খেলার এত সহজ সরঞ্জাম গ্রামবাসীর উত্সব মুখর মনের বহিঃপ্রকাশকেই প্রমাণ করে। মোঃসাইফুল ইসলাম
ব্বযহধক্সুদবক্সিজদ
মদজদবেজধদজদ
মক্সন্দক 
কক্সনেকদক
সাধারণত মাটিতে দাগ কেটে ষোল গুটির ঘর বানানো হয়। প্রতি পক্ষেই ১৬টি করে গুটি থাকে। শুধু ঘরের মাঝখানের দাগটি দান চালার জন্য খালি থাকে। কোনাকুনি দাগের গুটিগুলো সারা ঘর জুড়ে এক ঘর করে কোনাকুনি খেতে পারে। উলম্ব দাগ কাটা ঘরের গুটিগুলো লম্বভাবে এক ঘর করে খেতে পারে। অপর পক্ষের গুটিকে ডিঙ্গাতে পারলেই সে গুটি কাটা পড়ে। এই ভাবে প্রতিপক্ষের গুটির সংখ্যা কমিয়ে শূন্য করে ফেলতে পারলেই খেলা শেষ হয়ে যায়। তবে অঞ্চলভেদে ১৩টি কিংবা নির্দিষ্ট সংখ্যক গুটি খেয়ে ফেলতে পারলেই খেলা শেষ হয়ে যায়। সেক্ষেত্রে খেলা শুরুর আগেই সংখ্যাটি ঠিক করে নেয়া হয়। ষোল গুটির আর একটি রূপান্তর হলো বাঘ ছাগল খেলা। এক পক্ষ ষোলটি গুটি নেয় এবং অন্য পক্ষ একটি গুটি নিয়ে বাঘ ছাগল খেলা খেলে। একটি গুটিকে বাঘ এবং ষোলটি গুটিকে ছাগল বলে। বাঘের কোনাকুনি এবং লম্বালম্বি সব ধরনের গতিই বৈধ। ছাগল বা ষোল গুটির চাল অন্য খেলার মতই। ১৬ গুটি দিয়ে বাঘের চাল বন্ধ করে দিতে পারলেই খেলা শেষ হয়ে যায়। আর বাঘ চেষ্টা করে প্রতিপক্ষের সবগুলো গুটিকে খেয়ে নিতে।
১৬ গুটি খেলাটির সবচেয়ে আধুনিক সংস্করন বর্তমানে আন্ড্রয়েড প্লাটফর্মের জন্য ডেভেলাপ করা হয়েছে। এই অ্যাপ্লিকেশনটি গুগল প্লে স্টোর থেকে সংগ্রহ করা যাবে।
লুডু
লুডু খেলা বাংলাদেশে অন্যতম বিনোদন হিসেবে বিবেচিত। ঘরের বিছানায় অথবা মাটিতে মাদুর পেতে কৈশোর অতিক্রান্ত ছেলে মেয়েরা এ খেলাটি খেলে থাকে। এই খেলাটির সরঞ্জাম বাণিজ্যিক ভিত্তিতে উৎপাদন করা হয়। গ্রামের বিবাহিত মহিলারাও অবসর সময়ে এই খেলাটি খেলে থাকে।
লুডু বিভিন্ন প্ৰকার হয়ে থাকে। যে সকল লুডু খেলার প্ৰচলন বাংলাদেশে দেখা যায় তা হলোঃ
এই খেলায় প্রতিটি প্রতিযোগীর চারটা করে গুটি থাকে, প্রতিটি খেলোয়াড় একটি নির্দিষ্ট ঘর দখল করে। যে প্রতিযোগী ডাই চেলে প্রথম ছক্কা ফেলতে পারে সে'ই তার ঘর থেকে গুটি বের করে যাত্রা শুরু করতে পারে। প্রতিটি প্রতিযোগীকে এভাবে ঘর থেকে বের হয়ে পুরো ছক অতিক্রম করে নিজের ঘরে ফিরে এসে গুটি পাকাতে হয়। সবশেষে যার সবগুলো গুটি নির্দিষ্ট ঘরে পৌছায় সে বিজয়ী হয়।
লুডু খেলার ছকের পেছনে সাপ খেলার ঘর আঁকা থাকে। এই খেলায় যে প্রতিযোগী ডাই চেলে প্রথমে ১ (এক) ফেলতে পারে সে ঘর থেকে বের হবার সুযোগ পায়। এক থেকে একশ পর্যন্ত যে প্রতিযোগী যেতে পারে সে'ই জয়ী হয়। যে গুটি সাপের মুখে এসে পড়ে সাপ তাকে কেটে দেয় অর্থাৎ সাপের মুখ থেকে লেজ অঙ্কিত ঘরে পিছিয়ে আসে এবং যে গুটি মই এর গোড়া অঙ্কিত ঘরে আসে সেটি মই বেয়ে মই এর উপরের ঘরটিতে পৌঁছে যায়।
পৃথিবী ভ্ৰমণ লুডুর মাধ্যমে বিশ্বকে জানা যায়। এ লুডুও একইভাবে খেলা হয়। বোর্ডে উড়োজাহাজ, ট্ৰেন, বাস ইত্যাদির উল্লেখ থাকে। ছক্কায় এক ফোঁটা উঠলে গুটি ঘর থেকে বের হবে। এরপরে ছক্কায় যে নম্বরের ফোঁটা উঠবে সে নম্বরের সাহায্যে খেলোয়াড় সেই দেশে যাবে। এভাবে একটি নির্দিষ্ট জায়গা থেকে শুরু করে সারা পৃথিবী ঘুরে যে সকলের আগে পাক্কা ঘরে পৌঁছাবে সেই জয়ী হবে।
মধ্য এশিয়া
মধ্য এশিয়া () এশিয়া মহাদেশের একটি বিশাল ভূ-বেষ্টিত অঞ্চল। অঞ্চলটির সীমানার অনেকগুলি সংজ্ঞা আছে, যার কোনটিই পুরোপুরি সর্বজনগৃহীত নয়। ঐতিহাসিকভাবে অঞ্চলটি বিভিন্ন যাযাবর জাতি ও সিল্ক রোডের সাথে সম্পর্কিত। ফলে অঞ্চলটি ইউরোপ, মধ্যপ্রাচ্য, দক্ষিণ এশিয়া ও পূর্ব এশিয়ার বিভিন্ন জাতি, দ্রব্য ও সাংস্কৃতিক ধারণাসমূহের আদানপ্রদানের অঞ্চল হিসেবে কাজ করেছে।
মধ্য এশিয়ার দেশগুলির মধ্যে আছে কাজাকিস্তান, তুর্কমেনিস্তান, উজবেকিস্তান, কিরগিজস্তান, তাজিকিস্তান, এবং অন্যান্য ছোট ছোট রাষ্ট্র যেমন - আজারবাইজান (কাস্পিয়ান সাগরের অপর পাড়ে অবস্থিত)। ভূ-রাজনৈতিক দিক থেকে আফগানিস্তান ও পাকিস্তানকেও অনেক সময় এর অন্তর্ভুক্ত করা হয়।
স্ফুটনাংক
স্ফুটনাংক হলো একটি তাপমাত্রা যাতে পৌঁছালে তরল পদার্থ বাষ্পে পরিণত হয়। অতঃএব, যে তাপমাত্রায় কোন তরল পদার্থ বাষ্পে পরিণত হতে শুরু করে তাকে উক্ত পদার্থের ‘স্ফুটনাংক’ বলা হয়। অর্থাৎ যে তাপমাত্রায় কোন তরল পদার্থের বাষ্পীয় চাপ এক বায়ুমণ্ডল (1 atm ) চাপের সমান হয় এবং তরলটি বুদবুদসহ ফুটতে থাকে,তাকে সেই তরল পদার্থের স্ফুটনাংক বলে । তাপ প্রয়োগের মাধ্যমে তরলের তাপমাত্রা বৃদ্ধি করতে থাকলে এক পর্যায়ে তাপমাত্রা স্থির হয়ে যায়। এর পর আর তাপ প্রয়োগ করলেও তাপমাত্রার কোন পরিবর্তন হয়না। একটি নির্দিষ্ট সময় পর অর্থাৎ যতক্ষণে সম্পূর্ণ তরল বাষ্পে পরিণত হয় ততক্ষণ পর আবার তাপমাত্রা বৃদ্ধি পেতে শুরু করে। এই স্থির তাপমাত্রাটিই হল স্ফুটানংক। প্রকৃতপক্ষে এই স্থির তাপমাত্রায় যে তাপ প্রয়োগ করা হয় তা কেবল তরল থেকে পদার্থকে বাষ্পে পরিণত করতে ব্যবহৃত হয়।গলনাংক
হিমাংক
ফিউশনের এনথালপি
ফিউশনের এনথালপি বা ফিউশন তাপ হলো কোনো পদার্থের ১ মৌলকে তরল অবস্থা থেকে কঠিনে বা কঠিন থেকে তরলে পরিণত করতে প্রযুক্ত বা নির্গত মোট তাপ শক্তির পরিমাণ। একে মাঝে মাঝে ফিউশনের সুপ্ত তাপ বা ফিউশনের প্রমিত এনথালপি পরিবর্তন বলা হয়। যে তাপমাত্রায় এই প্রক্রিয়াটি সংঘটিত হয় তাকে গলনাংক বলা হয়।
এই মানগুলো সিআরসি'র "Handbook of Chemistry and Physics", ৬২তম সংস্করণ থেকে নেয়া হয়েছে। এই টেবিলে ব্যবহৃত ক্যাল./গ্রাম এবং কেজে/কেজি'র মধ্যে মান পরির্বতনে হিসাব করা হয়েছে রাসায়নিকতাপ ক্যালরি (thermochemical calorie) (cal) = 4.184 জুল, যদিও আন্তর্জাতিক স্টিম টেবিল ক্যালরি (cal) = 4.1868 জুল হিসাব করা হয়।
তাপ ধারকত্ব
কোন পদার্থের তাপমাত্রা একক পরিমাণ বৃদ্ধি করতে যে নির্দিষ্ট পরিমাণ তাপের প্রয়োজন হয় তাকে ঐ পদার্থের তাপ ধারকত্ব (তাপধারণ ক্ষমতা) বলে। এক্ষেত্রে লক্ষ রাখতে হয় যেন ঐ সময় দশার কোন পরিবর্তন না ঘটে। অর্থাৎ বস্তুটি যেন এক অবস্থা থেকে অন্য কোন অবস্থায় (কঠিন থেকে তরল বা তরল থেকে বাষ্প) রুপ না নেয়। কারণ সেক্ষেত্রে প্রযুক্ত তাপ বস্তুটির অবস্থার পরিবর্তনে ব্যবহৃত হয়ে যায় এবং বস্তুর তাপমাত্রা অপরিবর্তিত থাকে।কোন ১ কেজি ভরের বস্তুর তাপমাত্রা ১ কেলভিন বাড়াতে যে তাপের প্রয়োজন হয়, তাকে ঐ বস্তুর উপাদানের আপেক্ষিক তাপ ধারণ ক্ষমতা বা আপেক্ষিক তাপ বলে। অর্থাৎ আপেক্ষিক তাপ =গৃহিত বা বর্জিত তাপ(Q)/ভর(m)x তাপমাত্রার পার্থক্য(Δθ)।
গাণিতিকভাবে,
formula_1
আবার,আপেক্ষিক তাপ(S)=তাপ ধারণ ক্ষমতা(C)/বস্তুর ভর(m)।
গাণিতিকভাবে,
formula_2 [ C=Q/Δθ]
নিচে কয়েক টি পদার্থের আপেক্ষিক তাপ দেয়া হলঃ
১)পানি -4200 "jkg"K
২)বরফ-2100 "jkgK"
৩)জলীয় বাষ্প -2000 jKgK
৪)সীসা-130 "jKgK"
৫)তামা-400 "jKg-1K-1"
৬)রূপা-230 "jKgK"
৭) পিতল -230 "jKgK"
মেইন রোড
মেইন রোড ছিল ইংল্যান্ডের, ম্যানচেস্টার শহরের মস সাইডে অবস্থিত একটি বড় ফুটবল স্টেডিয়াম। ১৯২৩ সাল থেকে ২০০৩ সাল পর্যন্ত এটি ম্যানচেস্টার সিটির নিজস্ব মাঠ হিসেবে ব্যবহৃত হত।
যখন এটি প্রথম চালু হয়েছিল তখন এটি ছিল ইংল্যান্ডের সর্ববৃহৎ ক্লাব স্টেডিয়াম এবং ওয়েম্বলির পর দ্বিতীয় সর্ববৃহৎ ফুটবল স্টেডিয়াম। ১৯৩৪ সালে মেইল রোডের রেকর্ড দর্শক সংখ্যা ছিল ৮৪,৫৬৯ এবং তখন এফএ কাপের ম্যাচে ম্যানচেস্টার সিটি ও স্টোক সিটি মুখোমুখি হয়েছিল। ৮০ বছরের ইতিহাসে স্টেডিয়ামের নকশায় বেশ কয়েকবার পরিবর্তন আনা হয়েছে। বন্ধের আগে মেইন রোড ৩৫,১৫০ সিটের একটি স্টেডিয়াম ছিল।
২০০৩ সালের ১১ মে মেইন রোডে শেষ খেলা অনুষ্ঠিত হয়। এতে ম্যানচেস্টার সিটি ১-০ গোলে সাউদাম্পটনের কাছে পরাজিত হয়। এতে একমাত্র গোল করেন সুইডীয় ডিফেন্ডার মাইকেল সোয়েনসন। পরের মৌসুমে ম্যানচেস্টার সিটি নবনির্মিত সিটি অব ম্যানচেস্টার স্টেডিয়ামে স্থানান্তরিত হয়। ২০০৪ সালে মেইন রোডকে ধ্বংস করে দেয়া হয়।
অ্যাস্টন ভিলা ফুটবল ক্লাব
অ্যাস্টন ভিলা ফুটবল ক্লাব ("দ্য ভিলা" বা "দ্য ভিলানস" নামেও পরিচিত) একটি ইংরেজ পেশাদার ফুটবল ক্লাব। ক্লাবটির ভিত্তি বার্মিংহামের অ্যাস্টন এলাকায়। অ্যাস্টন ভিলা বর্তমানে প্রিমিয়ার লীগ প্রতিযোগিতায় অংশ নেয়। ১৮৭৪ সালে ক্লাবটি প্রতিষ্ঠিত হয় এবং ১৮৯৭ সাল থেকে তারা তাদের বর্তমান মাঠ ভিলা পার্কে খেলছে। তার ১৮৮৮ সালে প্রতিষ্ঠিত দ্য ফুটবল লীগ এবং ১৯৯২ সালে প্রতিষ্ঠিত প্রিমিয়ার লীগের প্রতিষ্ঠাতা সদস্য ছিল।
অ্যাস্টন ভিলা ইংল্যান্ডের অন্যতম পুরোনো এবং সফল দল, তারা প্রথম বিভাগ চ্যাম্পিয়নশিপ জিতেছে ৭ বার এবং এফ.এ. কাপ জিতেছে ৭ বার। ইউরোপীয়ান কাপ জেতা চারটি ইংরেজ দলের একটি অ্যাস্টন ভিলা। ১৯৮২ সালে তার এই কাপ জিতেছে। ইংরেজ দলগুলোর মধ্যে অ্যাস্টন ভিলা সফলতার দিক দিয়ে চতুর্থ। তারা ২১টি প্রধান সম্মাননা জিতেছে।
এস্টন ভিলার চির প্রতিদ্বন্দ্ব্ব্বী হচ্ছে প্রতিবেশী দল বার্মিংহাম সিটি।
গ্রিম্‌স্‌বি টাউন ফুটবল ক্লাব
গ্রিম্‌স্‌বি টাউন ফুটবল ক্লাব একটি ইংরেজ ফুটবল দল যারা লীগ টুতে খেলে থাকে। ক্লাবটির অবস্থান ক্লিথর্পেস, ব্লান্ডেল পার্ক। এটি গ্রিমসবি বোরোর সমুদ্র নিকটবর্তী শহর নর্থ ইস্ট লিঙ্কনশায়ার এলাকায় অবস্থিত।
যদিও বিগত কয়েকবছর ধরে ক্লাবটি কঠিন সময় অতিক্রম করছে, তবে ঐতিহাসিক লিঙ্কনশায়ারের সফলতম দল ছিল এটি, এবং এটিই কেবল এ অঞ্চল থেকে ফুটবল লীগের শীর্ষ বিভাগে খেলেছে। তারা এফএ কাপ সেমিফাইনালে উঠা লিঙ্কনশায়ারের চারটি দলের মধ্যে এটি রয়েছে (তারা দুবার এই কৃতিত্ব অর্জন করেছে) এবং ১৯২৩ সালে একবার তারা এফকাপের ফাইনালে পৌছাতে পেরেছে। লিঙ্কনশায়ারের অন্যান্য সকল দল থেকে এটি বেশি সময়ের জন্য ইংল্যান্ডের ফুটবলের দ্বিতীয় স্তরে বেশি খেলেছে।
উল্লেখযোগ্য ম্যানেজারের মধ্যে রয়েছেন বিল শ্যাঙ্কলি, যিনি লিভারপুলের সাফল্যে অনেক ভূমিকা রেখেছিলেন, এবং লওরি ম্যাকমেনেমি যিনি ১৯৭২ সালে ক্লাবকে তৎকালীন তৃতীয় বিভাগে উন্নীত করার পর সাউদাম্পটনে যোগ দেন এবং তাদের নিয়ে ১৯৭৬ সালের এফ.এ. কাপ জেতেন।
রাইড
রাইড () দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের একটি লোকালয়। এটি সিডনি মেট্রোপলিটান এলাকায় অবস্থিত একটি উপশহর। এটি অস্ট্রেলিয়ার তৃতীয় প্রাচীনতম ইউরোপীয় বসতি। লোকালয়টি একটি সবজি উৎপাদনকারী এলাকায় অবস্থিত এবং এখানে জাহাজঘাট, ইটখোলা ও কুমোরপাড়া আছে। লোকালয়টির উত্তরে লেন কোভ নদীর পাড়ে লেন কোভ জাতীয় পার্ক অবস্থিত। লোকালয়টি আগে কিসিং পয়েন্ট, ইস্টারন ফার্ম্‌স, ফিল্ড অফ মার্স, ইত্যাদি নামে পরিচিত ছিল। প্রাক্তন সৈন্যেরা লোকালয়টি পত্তন করেন। এর জনসংখ্যা প্রায় ১ লক্ষ।
র‌্যান্ডউইক
র‌্যান্ডউইক () দক্ষিণ-পূর্ব অস্ট্রেলিয়ার নিউ সাউথ ওয়েল্‌স রাজ্যের একটি শহর। সিডনির এই উপশহরটি তাসমান সাগরের তীরে সিডনি মেট্রোপলিটান এলাকায় অবস্থিত। শহরটির উত্তরে সেন্টেনিয়াল পার্ক, পূর্বে সমুদ্রতীরবর্তী কুগি শহর, এবং দক্ষিণ-পশ্চিমে একটি কারিগরি বিশ্ববিদ্যালয়। শহরটিতে একটি র‌্যান্ডুইক রেসকোর্স নামের একটি ঘোড়দৌড়ের মাঠ আছে। শহরটির জনসংখ্যা আনুমানিক ১২০,০০০।